**სესხების მიმდინარე ტენდენციები**

კომერციული ბანკების მიერ გაცემული სესხების მოცულობა (ბანკთაშორისი სესხების გარდა), 2024 წლის სექტემბერში, წინა თვესთან შედარებით 1.69 მილიარდი ლარით (2.93%-ით) გაიზრდა (გაცვლითი კურსის ეფექტის გარეშე, 2.17%-ით გაიზარდა) და სექტემბრის ბოლოს 59.37 მილიარდი ლარი შეადგინა. ამავე პერიოდში ეროვნული ვალუტით გაცემული სესხების მოცულობა 949.87 მლნ ლარით (2.94%-ით) , ხოლო უცხოური ვალუტით გაცემული სესხების მოცულობა 741.66 მლნ ლარით (2.93%-ით) გაიზარდა (გაცვლითი კურსის ეფექტის გარეშე, გაიზარდა 1.18%-ით).

რეზიდენტი იურიდიული პირებისათვის 2024 წლის სექტემბრის ბოლოს, კომერციულ ბანკებს ეროვნული ვალუტით გაცემული ჰქონდათ 10.03 მილიარდი ლარის (წინა თვესთან შედარებით 5.60%- ით მეტი), ხოლო უცხოური ვალუტით 16.99 მილიარდი ლარის (წინა თვესთან შედარებით 4.33%-ით მეტი) მოცულობის სესხი (გაცვლითი კურსის ეფექტის გარეშე, 2.57 %-ით მეტი).

2024 წლის სექტემბრის განმავლობაში 1.37%-ით, ანუ 410.52 მილიონი ლარით გაიზარდა რეზიდენტი შინამეურნეობების სექტორის დაკრედიტების მოცულობა და სექტემბრის ბოლოსათვის 30.47 მილიარდი ლარი შეადგინა.

2024 წლის სექტემბრის ბოლოსათვის, მთლიანი სესხების ლარიზაციის კოეფიციენტმა 56.10% შეადგინა. წინა თვის ბოლო მდგომარეობასთან შედარებით, გაიზარდა 0.002 პროცენტული პუნქტით (გაცვლითი კურსის ეფექტის გამორიცხვით, გაიზარდა 0.42 პროცენტული პუნქტით).

დეტალური სტატისტიკური ინფორმაცია ქვეყნდება სებ-ის ვებგვერდზე:

<https://nbg.gov.ge/statistics/interactive>

<https://nbg.gov.ge/statistics/statistics-data>